Public procurement notice: Contract Notice
Published: 2016-04-26
Buyer: Forsvarsministeriet med underliggende myndigheder ved Forsvarets Koncernfælles Informatiktjeneste
Country: DK
Region: Københavns omegn
Contract type: Services
Procedure: Open procedure
CPV classification: 72250000: System and support services
Estimated value: 5500000 DKK
Submission deadline: 2016-05-24
Award criteria: Lowest price

Technical requirements: Vedligeholdelse og support af Ordregivers eksisterende licens portefølje, tilkøb af Dell licenser »eller tilsvarende« samt support og vedligeholdelse heraf.
Ordregivers kontrakt vedrørende support og vedligeholdelse af Ordregivers eksisterende Dell licensportefølje udløber den 30.6.2016, hvorfor Ordregiver gennem EU-udbud ønsker at købe fornyet support og vedligeholdelse.
Ordregiver vil derfor anskaffe support og vedligeholdelse af Ordregivers eksisterende Dell licens portefølje. Ordregiver vil have muligheden for at tilkøbe yderligere Dell licenser »eller tilsvarende« samt support og vedligeholdelse af tilkøbte licenser. Kontrakten vil desuden indeholde en option til at udvide den eksisterende licensbase for konkrete licenser.
Ordregiver råder over et antal Dell licenser, som Ordregiver fortsat ønsker supporteret og vedligeholdt. Licenserne er tidligere betegnet som Quest licenser, men er sidenhen overtaget af Dell, hvorfor »Dell« anvendes som en generel beskrivelse for hele Ordregivers licensportefølje.
Ordregiver råder samtidig over et udvalg af licenser, hvor Ordregiver kun har begrænset adgang til licensernes funktionalitet. Ordregiver vil som en del af Udbuddet og den efterfølgende Kontrakt have mulighed for at udnytte en option på tilkøb af den fulde funktionalitet af disse licenser, hvis behovet opstår.
Ordregiver vil i kontrakten have en option til at udvide den eksisterende licensbase licenserne SAP Connector og Quest One Identity Manager, jf. Bilag 1. Ordregiver garanterer ikke, at denne option udnyttes. Har den økonomiske aktør spørgsmål i forhold til optionen opfordres den økonomiske aktør til at stille spørgsmål i henhold til processen beskrevet i Udbudsbetingelsernes afsnit 5.2.
Ordregiver har besluttet ikke at opdele kontrakten i delkontrakter, jf. udbudslovens § 49, da Ordregiver har vurderet, at det er økonomisk mest hensigtsmæssigt at udbyde anskaffelsen under en samlet kontrakt.
Kontraktens anslåede værdi er baseret på omkostninger ved support og vedligeholdelse i 48 måneder samt værdien af kontraktens option. Der er dog tale om et skøn fra Ordregiver.
Tilbudsgiveren skal anvende det fælles europæiske udbudsdokument som midlertidig bevis for, at Tilbudsgiveren opfylder de af Ordregiver nedenfor fremsatte objektive og ikke-diskriminerende egnethedskrav til Tilbudsgiverens økonomiske og finansielle formåen i henhold til udbudslovens §§ 148 stk. 1 og 145 stk. 2 (Lov nr. 1564 af 15.12.2015 — kan rekvireres på www.retsinformation.dk). Det fælles europæiske udbudsdokument anvendes i stedet for certifikater udstedt af offentlige myndigheder.
Forud for Ordregivers tildelingsbeslutning skal den Tilbudsgiver, som Ordregiver ønsker at tildele kontrakten til, bekræfte de oplysninger fremsat i det fælles europæiske udbudsdokument i overensstemmelse med udbudslovens § 151.
Ordregiver henleder Tilbudsgivers opmærksomhed til Konkurrence og Forbrugerstyrelsens vejledning om det fælles europæiske udbudsdokument, der er til rådighed på http://www.kfst.dk/~/media/KFST/Publikationer/Dansk/2015/Vejledning%20til%20ESPDen.pdf
Tilbudsgiver kan udfylde den elektroniske ESPD — som er vedlagt udbudsmaterialet — på https://ec.europa.eu/growth/tools-databases/espd/filter?lang=da
Ordregiver ønsker at antage en Tilbudsgiver med den rette økonomiske og finansielle formåen til at varetage opgaven. Tilbudsgiver skal i henhold til udbudslovens § 154 stk. 1, nr. 3 fremsende en erklæring om Tilbudsgivers samlet gennemsnitlige omsætning, hidrørende fra udførte opgaver af den art som Kontrakten angår, over de seneste tre (3) disponible regnskabsår efter formlen:
Den samlede gennemsnitlige omsætning = (Samlede omsætning seneste disponible regnskabsår + samlede omsætning næst seneste disponible regnskabsår + samlede omsætning tredje seneste disponible regnskabsår)/3
Såfremt Tilbudsgiver baserer sig på andre enheders formåen, beregnes en samlet gennemsnitlig omsætning for de seneste tre (3) disponible regnskabsår for virksomheden som Tilbudsgiveren baserer sig på /3.


Award value: 5500000